AlexejDobrolubov/national_council_slovak_2010 huggingface dataset:
7. schôdza NR SR - 5.deň - B. popoludní
Dátum: 2020-05-19
Poslanec: Linhart, Patrick (SME RODINA)
Druh vystúpenia: Vystúpenie s faktickou poznámkou

7. Ďakujem za slovo, pán predsedajúci. Ja som trošku bol v šoku, keď som sa pozeral na výročnú správu Slovenského pozemkového fondu za rok 2019 a týka sa to NKÚ, kde na strane 16, odsek 3.1. Kontrola NKÚ, píše sa: "Činnosť a hospodárenie fondu aj naďalej podlieha kontrole Najvyššieho kontrolného úradu (ďalej len NKÚ). Posledná kontrola zo strany NKÚ bola vykonaná v roku 2011." Ja si myslím, že v ďalšom bode, samozrejme, budeme rozprávať o tom, že tá, že návrh na vykonanie tejto kontroly, my sa musíme naozaj pozrieť na to, ako sa tam šafárilo, ak, hlavne hovorím o pozemkovom fonde teraz, ako sa tam šafárilo od roku 2011. Nepozerajme sa len od roku 2014, ale padne tu návrh, aby sa pozeralo od roku 2011. Musíme sa pozrieť na šafáranie dvoch v podstate bývalých generálnych manažériek alebo riaditeliek. Jedna z toho bola potom povýšená, mám také indície, za zásluhy určité na ministerku vlastne pôdohospodárstva. Takže som veľmi rád, že toto sa udeje, že tá kontrola, že tá kontrola bude vykonaná. A takisto sa teším na výsledky kontroly, kde som podal; sa mi kráti čas, ale skúsim to stihnúť; kde som podal trestné oznámenie na podozrenie zo spáchania trestného činu podvodu pri správe cudzieho majetku a činu zneužívania právomocí verejného činiteľa, čo sa týka potom už Národného potravinového katalógu, ktorý sa momentálne vyšetruje a prebieha audit na ministerstve pôdohospodárstva. To len pre záznam. Veľmi pekne vám ďakujem za slovo.
7. schôdza NR SR - 4.deň - A. dopoludnia
Dátum: 2020-05-15
Poslanec: Linhart, Patrick (SME RODINA)
Druh vystúpenia: Vystúpenie s faktickou poznámkou

57. Ďakujem za slovo, pán predsedajúci. Ja musím plne súhlasiť s pánom Pročkom v tých nomináciách. Jožko, máš úplnú pravdu. Mali by tieto funkcie zastávať ľudia, ktorí sú odborne zdatní a nie podľa nominácií, čo presným príkladom bola pani Patakyová a preto som hlasoval minule proti. Vám pekne ďakujem.
55. schôdza NR SR - 8.deň - A. dopoludnia
Dátum: 2022-02-15
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

34. Pán poslanec, v žiadnej analýze, a naozaj preštudoval som ich desiatky, možno stovky, o riešení regionálneho rozvoja, či rozvoja rómskych komunít, som sa nestretol ani okrajovo ako problém Rómov, že je nedostupnosť súdov. Čiže naozaj nepoužívajme argumenty alebo nepoužívajme Rómov a keď nechceme riešiť ich problémy, ale len ako keď vždy nejaký paskudný argument potrebujeme. (Potlesk.) V okrese, v okrese Levoča bol niekedy súd a ja som, my sme mali súd potom neskôr v Poprade, potom nám ho preložili do Spišskej, potom nám ho preložili do Popradu, teraz je zase v Spišskej, je to v inom okrese, v inom kraji dokonca. Musím povedať, že ja osobne som nikdy na súde ako za seba nebol, ako starosta, samozrejme, som sa toho zúčastnil, ale pre mňa, pre mňa na tom súde vždy bolo dôležité, aby to konanie bolo čím kratšie a aby bolo spravodlivé. A naozaj nikdy som neriešil, či pôjdem autom, alebo autobusom o zastávku ďalej, alebo o zástavku bližšie. Ale na druhej strane politicky rozumiem, že ako primátor okresného mesta, kde sa ruší sídlo súdu, za neho bojujete, lebo nič iné by som od žiadneho primátora okrasného mesta a neočakával politicky, to je úplne jasné. Ďakujem.
55. schôdza NR SR - 2.deň - B. popoludní
Dátum: 2022-02-02
Poslanec: Ledecký, Vladimír (SaS)
Druh vystúpenia: Vystúpenie

98. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 865. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 897 z 18. januára 2022 navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán predsedajúci, otvorte všeobecnú rozpravu.
51. schôdza NR SR - 7.deň - B. popoludní
Dátum: 2021-12-02
Poslanec: Ledecký, Vladimír (SaS)
Druh vystúpenia: Vystúpenie v rozprave

109. Vážený pán predsedajúci, kolegovia, kolegyne, ja v podstate chcem len podať procedurálny návrh a chcem ho povedať hlavne kvôli tomu, lebo aj dneska mimoriadne zasadal výbor pre ľudské práva a výbor pre sociálne veci, lebo boli na poslednú chvíľu, lebo naozaj dneska boli niektoré mediálne informácie podané a vlastne sme chceli, aby do hlasovania o ombudsmanke to bolo vyjasnené alebo vysvetlené. Myslím si, že ten čas bol veľmi krátky a napriek tomu ešte nie sú všetky veci jasné a to aj kvôli tomu, lebo prieskum, ktorý bol medializovaný, nie je ukončený a čakáme na tú správu a predpokladám, že v priebehu troch-štyroch-piatich dní bude vypracovaná, kde si vieme porovnať tie informácie, či boli relevantné, alebo nerelevantné. Preto k osobám jednotlivých kandidátov na komisára pre deti, vzhľadom k tomu, že boli medializované viaceré podozrenia, ku ktorým by jednotliví kandidáti mali dostať časový priestor sa vyjadriť, chcem upozorniť, že sa nejednalo len o jedného kandidáta, ku kandidátom na komisára pre osoby so zdravotným postihnutím podozrenia síce nevznikajú, avšak vzhľadom na to, že materiál je vedený pod jednou parlamentnou tlačou, nie je procesne možné hlasovanie o jednotlivých voľbách oddeliť. Preto podávam procedurálny návrh na hlasovanie o parlamentnej tlači 786 návrh na voľbu komisára pre deti a komisára pre osoby so zdravotným postihnutím, aby sa presunulo na deň 9. 12. 2021 o 17.00 hodine. Ďakujem.
51. schôdza NR SR - 7.deň - A. dopoludnia
Dátum: 2021-12-02
Poslanec: Ledecký, Vladimír (SaS)
Druh vystúpenia: Vystúpenie v rozprave

59. Vážený pán predsedajúci, vážený pán minister, vážené panie poslankyne, vážení páni poslanci, predseda Národnej rady Slovenskej republiky rozhodnutím č. 829 z 1. decembra 2021 pridelil návrh vlády na skrátené legislatívne konanie o vládnom návrhu zákona, ktorým sa mení zákon č. 215/2021 Z. z. o podpore v čase skrátenej práce a o zmene a doplnení niektorých zákonov a ktorým sa mení zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (tlač 804), Výboru Národnej rady pre sociálne veci v termíne na prerokovanie do začiatku rokovania o tomto návrhu na schôdzi Národnej rady s tým, že o výsledku prerokovania uvedeného návrh vlády bude informovať Národnú radu Slovenskej republiky. Výbor pre sociálne veci predložený návrh vlády na skrátené legislatívne konanie prerokoval na svojej 58. schôdzi s uznesením č. 155 z 2. decembra 2021 a odporúča Národnej rade Slovenskej republiky schváliť návrh vlády na skrátené legislatívne konanie o predmetnom vládnom návrhu zákona s tým, že prvé, druhé a tretie čítanie sa uskutoční na 51. schôdzi Národnej rady Slovenskej republiky. Pán predsedajúci, skončil som. Prosím vás, otvorte rozpravu.
51. schôdza NR SR - 3.deň - A. dopoludnia
Dátum: 2021-11-25
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

56. Ja by som chcel upriamiť na jeden bod tohto zákona a to je, že pokiaľ sa uzatvárala zmluva medzi dodávateľom stavby a obcou alebo mestom, tak bolo tam jasne napísané, že cena je konečná, nemenná, čo bolo veľmi dobrý bod pre, aby sme sa vyhli špekulantom rôzneho druhu. Ale tento bod bol veľmi dobrý do dôb, keď nebola inflácia, naopak, bola dokonca deflácia, takže bolo to dobré. Ale pri tom, ako narástli teraz tieto ceny stavebných hmôt a ako narástli ceny práce, tak, samozrejme, je potreba to meniť, lebo táto stavba, keď už bola začatá a je ešte niekde v začiatku procesu výstavby, ťažko ju ten dodávateľ dodá za takú cenu, keď tie ceny stavebných materiálov naozaj vyleteli vysoko a hrozili by dve možnosti, buď sa na tú stavbu vykašle, alebo... a nechá to na pleciach mesta, obce, čo je veľmi, by bolo veľmi nedobré, alebo jednoducho nechá tú firmu skrachovať a zase ten čierny Peter by ostal na mestách a obciach. To znamená, som rád, že sa v rozpočte našli peniaze na to, aby sa tento čierny Peter, ktorý by skôr či neskôr sa ukázal, neostal, ale naozaj tých niekoľko stoviek miliónov pomôže tomu, aby sa tie byty dostavali a naozaj slúžili tomu účelu, ktorému, ktorému majú slúžiť, a nenechali sme tie obce a mestá na holičkách. Čo v tomto prípade ešte veľmi dôležité je, sa zamyslieť nad tým, že či v rozpočte nevyčleniť viacej peňazí pre ministerstvo, aby sa tých bytov viacej stavalo, lebo naozaj prax niekoľko desiatok rokov zo štátneho fondu bývania ministerstva výstavby pri týchto verejných bytoch je veľmi pozitívna a byty sa stavajú, dokončujú a odovzdávajú nájomníkom.
51. schôdza NR SR - 2.deň - A. dopoludnia
Dátum: 2021-11-24
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

48. Jedná sa výhradne o zariadenie pre seniorov a zariadenie opatrovateľskej služby, ktorú financujú obce, lebo tie ostatné zariadenia financuje buď štát, alebo vyšší územný celok. Je jasné, že keď to niekto robí so srdcom, je to niečo iné, ako keď je tam zamestnaný a chodí do práce a ešte ho to aj nebaví, čo tým nechcem povedať, že tie štátne zariadenia sú všetky výrazne horšie, bo práve aj prax nám ukázala, že tie súkromné zariadenia niektoré sa riešili tak, že sa až museli zatvoriť. Čiže určite to nie je pravidlom. No a tá výška toho príspevku, naozaj tá výška tých 100 euro na osobu a na mesiac bola daná, aká skutočne potrebná reálna výška bude vypočítaná o rok, to znamená, bude to platiť iba rok a potom naozaj reálne podľa regionálnych nákladov, ktoré tam budú, to bude vyhodnotené. Ďakujem.
51. schôdza NR SR - 2.deň - A. dopoludnia
Dátum: 2021-11-24
Poslanec: Ledecký, Vladimír (SaS)
Druh vystúpenia: Vystúpenie v rozprave

44. Ja v svojom príspevku by som chcel len reagovať na pozmeňujúci návrh, ktorý som po dohode s pánom ministrom podal. Súčasný právny stav nie je asi vyhovujúci, nakoľko podľa uvedeného zákona pre neverejných poskytovateľoch sociálnych služieb, hlavne čo sa týka zariadení seniorov a zariadení opatrovateľskej služby, nie všetky obce a mestá platia za túto službu. Hlavne menšie obce a mestá, ale nie je to, nie je to pravidlom, za túto službu neplatia. Čiže sú obce a mestá, ktoré platia, a potom máme obce a mestá, čo neplatia. Vzhľadom na to, že aplikačná prax poukazuje na problém neposkytovania finančných prostriedkov zo samospráv pobytovým sociálnym službám, je tu návrh, aby na budúci rok, to znamená na rok 2022 za jedného klienta na mesiac za takúto pobytovú službu sa platilo 100 euro mesačne. To znamená, že ako keby sa precizuje zákon, kde, kde by malo byť jasné, že za túto službu sa musí platiť, a dokonca aj tá cifra na budúci rok, tá suma je presne určená. Ako spomínal pán minister, ďalší rok sa vyhodnotí, v ktorom regióne koľko takét... tieto pobytové služby budú stáť, a na základe toho sa určí pre jednotlivé regióny vzorec, aby to bolo aj regionálne spravodlivé. Čiže tento pozmeňujúci návrh bude platiť na budúci rok. Možno, možno upozorním, že všetky obce a mestá dostávajú podielové dane okrem Košíc a Bratislavy, lebo tam majú ten koeficient troška vyšší, alebo výrazne vyšší. Všetci, ostatné mestá a obce na Slovensku pre občanov, ktorí majú viac ako 62 rokov, dostávajú ten príspevok relatívne v rovnakej výške. Tak preto sa vyhovárať v niektorých obcí, že... alebo miest, že nemajú na to zdroje, a, naopak, iný si na to zdroje nájde, nájdu si, myslím si, že je dosť nekorektné. A zároveň si myslím, že každý občan má právo si vybrať, či chce ísť do súkromného zariadenia alebo či ste... či chce ísť do zariadenia, ktorý poskytuje nejaký verejný poskytovateľ, to je štát alebo, alebo samospráva. Má na to, samozrejme, rôzne dôvody a my, čo žijeme ďaleko od Bratislavy, to vieme, že tie vzťahy častokrát nie sú dobré. Takisto reagujem na to, že tieto spory, ktoré sú medzi samosprávou, ktorá neplatí za svojich klientov v týchto zariadeniach sociálnych služieb, prerástli do právnych sporov. Je veľa súdov, ktoré sa tým zaoberajú, a dokonca obracajú sa na ministerstvo, ale aj na nás, na Národnú radu, dokonca na náš výbor, ktorý, aktuálne riešime jeden problém jednej obce, kde sú tri súdne spory na základe, na základe tohto problému. Takže som rád, že raz jasne bude dané, ako to má správne platiť. Ďakujem. Ďakujem pekne.
83. schôdza NR SR - 2.deň - A. dopoludnia
Dátum: 2023-02-02
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

66. Ja len v krátkosti. Marek, aby bolo jasné, a to vlastne vyplýva aj z toho napríklad toho metodického usmernenia, ktoré funguje v Čechách, že, že všetky predpisy, čo sa týka fungovanie nemocníc, vnútorného fungovania nemocníc, operačné sály, hej, napríklad poviem, že samozrejme, že budú platiť a sú obmedzujúcim prvkom v rámci toho, ako ten zákonný zástupca v tej nemocnici bude fungovať. Čiže to nie je že bezprávie, samozrejme, že, že každá nemocnica a každé to oddelenie má nejaký spôsob fungovania a ten musí byť dodržiavaný. Ale to je vec teda toho, toho nejakého metodického usmernenia.
83. schôdza NR SR - 2.deň - A. dopoludnia
Dátum: 2023-02-02
Poslanec: Lehotský, Tomáš (SaS)
Druh vystúpenia: Vystúpenie v rozprave

52. Pán predsedajúci, ďakujem veľmi pekne. Ďakujem za slovo. Vážené pani poslankyne, vážení páni poslanci, vážení prítomní, v súlade s § 80 ods. 1 zákona o rokovacom poriadku som bol určený za spravodajcu k návrhu uvedeného zákona (tlač 1362). Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhov zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
83. schôdza NR SR - 2.deň - A. dopoludnia
Dátum: 2023-02-02
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

42. Ďakujem veľmi pekne. Vlado, ja by som zareagoval na dve veci z toho, čo si povedal, myslím si, že veľmi užitočné. Prvá, prvá je tá flexibilita, ktorú takéto firemné škôlky umožnia, to je naozaj vynikajúca vec, aj tiež teda mám vlastnú skúsenosť nie s obcou, ale so svojou vlastnou rodinou, kde moja manželka bola dlhšiu dobu na materskej dovolenke práve kvôli tomu, že to naše dieťatko bolo a je teda viac citlivé, viac naviazané a naozaj by jej veľmi pomohlo, ak by mohla dať dieťa do takej škôlky alebo jaslí, ktoré by bolo blízko, dokonca možno na mieste pracoviska mojej manželky a mala by k nej prítomnosť. Takže myslím si, že toto by jej veľmi pomohlo aj čo sa týka teda kariéry, aj čo sa týka potom toho samotného vývoja toho dieťaťa, že by možno bolo aj skôr medzi, medzi svojimi vrstovníkmi. Takže to je jedna vec. A tu možno zareagujem aj na pani Vaňovú, že, že ja si myslím, že je dôležité vytvoriť priestor pre, pre tieto takéto firmy, aby boli motivované a už potom sa nemusíme báť, že sa toho nechopia. Chopia sa tie, kde to bude teda vnímané ako benefit pre tie rodiny, samozrejme, že nie všetky firmy to urobia, ale myslím si, že je dôležité vytvoriť podmienky a tá motivácia príde potom. No a ešte teraz zareagujem na to, že čo si hovoril o tom, že teda môže to priniesť aj tie ekonomické benefity pre tento štát, ja si myslím, že presne tak, že v momente, keď necháme viac iniciatívy riešiť typ problému, ktorý tento štát nedokáže vyriešiť, jeden z týchto problémov je aj nedostatok škôlok, tak môže to tejto krajine len pomôcť, pretože ten súkromný sektor sa ukazuje dlhodobo, že je efektívnejší v riešení aj takýchto problémov.
79. schôdza NR SR - 2.deň - A. dopoludnia
Dátum: 2022-12-09
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

92. Pán predseda, ja nechcem reagovať na pána Mizíka. Chcem reagovať na vás, už keď ste boli taký nekorektný, že ste mi nedali príležitosti, tak dúfam, že budete taký korektný, aby som mohol reagovať teraz. Ten register partnerov verejného sektora je ustanovizeň, ktorá slúži na to, aby štát vedel, s kým ro... s kým robí biznis, aby to neboli firmy, ktoré napríklad prišli k tým peniazom nejakým spôsobom čierne. K tomu, čo ste hovorili, teda že sú to súkromné firmy, ktoré majú vlastný kapitál. Tá schéma, ktorú ste navrhli, tak dáva rozsiahle daňové zvýhodnenia pre firmy, ktoré sa zapoja do tohto uzavretého cyklu v podobe 5-percentnej dépeháčky. Ďalšie daňové zvýhodnenie prichádza, ak sú to zamestnávatelia, ktorí poskytnú príspevok na nájomné bývanie pre svojich zamestnancov. Toto si budú môcť tiež odrátať zo svojich daní. Čiže štát reálne prichádza o svoje dane a tým prichádza o svoje peniaze vlastne. Tá tretia forma pomoci - a tu už vlastne idú priamo peniaze zo štátneho rozpočtu v momente, keď takýmto zamestnávateľom, ktorý bude poskytovať príspevok na nájomné bývanie, bude štátny, štátny orgán, napríklad ministerstvo školstva, čím sa vlastne, čím sa pýšite, že teda tie nájomné byty budú aj pre zamestnancov štátu, tak už to budú priamo, priamo peniaze, ktoré pôjdu zo štátneho rozpočtu. Čiže ide o peniaze, ktoré idú zo štátneho rozpočtu, preto by tento štát mal vedieť, s kým takýto biznis robí, tobôž ak tento realitný sektor je veľmi často využívaný, a to vieme všetci, na pranie špinavých peňazí alebo na skrývanie peňazí ľudí z rôznych sankčných zoznamov, preto sme ako strana podali návrh, ktorý tento parlament odmietol. Ďakujem.
79. schôdza NR SR - 2.deň - A. dopoludnia
Dátum: 2022-12-09
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

76. Ďakujem veľmi pekne. Takže bolo to OĽANO, ktoré sa rozhodlo takto si kúpiť podporu pre svoj zákon a otvoriť dvere extrémizmu slovenskej politike. Michal, hovoril si aj o strachu z návratu mafie a zastavenia boja proti korupcii. Ale čo je to za boj proti korupcii, keď vaša vládna koalícia nie je schopná upraviť 363 paragraf a tým pádom kryje zadok pánovi Žilinkovi, aby mohol poprepúšťať, porušiť stíhania ďalším vplyvným ľuďom? Čo je to za boj proti korupcii, keď sú to aj vaši poslanci, ktorí nehlasujú za preukazovanie pôvodu peňazí pre firmy, ktoré budú robiť biznis s nájomnými bytmi s týmto štátom, čo je to boj proti korupcii, keď aj poslanci OĽANO dnes, včera, v toto obdobie, kedy už je jasné, ako rozhoduje pán Žilinka, podporia jeho činnosť, jeho pôsobenie tým, že zahlasujú za správu Generálnej prokuratúry? Čiže vieš, že rozumiem tvojim obavám a myslím si, že práve tento spôsob vládnutia, tento štýl vládnutia, ktorý predvádzate, vedie k tomu, že sa môže naozaj naplniť. Ešte jednu vec. Ono sa tu strašne veľa hovorí o tom, že teda padne vláda a budú predčasné voľby. Ale teda ako budú predčasné voľby? Už mi to niekto z vás povie, že to OĽANO bude hlasovať za predčasné voľby? (Reakcia z pléna.)
79. schôdza NR SR - 2.deň - A. dopoludnia
Dátum: 2022-12-09
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

74. Ďakujem veľmi pekne. Michal, podľa mňa úplne celkom správne si v tom svojom vystúpení upozornil na to, čo tu hrozí po voľbách. Ja s tým úplne súhlasím. V čom sa podľa mňa rozchádzame, je tá príčina súvislosť, lebo teda poukazoval si na to, na strach z extrémizmu, z fašizmu, ktorý tu môže nastúpiť. No ale bolo to OĽANO, ktoré sa ako prvé v nejakej chvíli rozhodlo, že pošle svojho ministra vyjednávať s poslancami ĽSNS, ktoré sa rozhodlo, že upraví zákon tak, aby vyhovoval ĽSNS, a ktoré si... (Reakcia z pléna.) Prosím, prosím, pán predsedajúci, upozornite svoju pani Tabák, asi sa nekúpala dneska v Tatrách. (Prerušenie vystúpenia predsedajúcim.)
79. schôdza NR SR - 2.deň - A. dopoludnia
Dátum: 2022-12-09
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

12. Ďakujem veľmi pekne. Mária, vymenovala si viacero bodov, kedy tie protikorupčné snahy tejto vládnej koalície po našom odchode zlyhávajú. Ja sa pristavím pri jednom z nich, a to je vlastne ten náš návrh povinného zápisu do registra partnerov verejného sektora pre všetky firmy, ktoré budú robiť alebo robia biznis v rámci nájomných bytov. Áno, takýto návrh sme na predchádzajúcej schôdze... schôdzi navrhli a my sme s ním aj o tom rokovali, s našimi bývalými koaličným partnermi, konkrétne s OĽANO. Tí teda hovorili, že však oni sú za to, aby takýto návrh bol, a v zásade sa im, samozrejme, aj páčil, ale prišlo k tomu, teda že na koaličnej rade tento návrh bol vetovaný od SME RODINA, a OĽANO pokrčilo plecami, čo už môžme my urobiť, pretlačiť to nevieme, také sú dohody z koaličných rád. Tak takto funguje protikorupčná koalícia, takto funguje protikorupčné hnutie OĽANO, a preto my sme vlastne odišli z tejto koalície, pretože protikorupčné hnutie OĽANO nedokáže si ustriehnuť po prvé vlastných poslancov, takých si tam nabrali, a po druhé nedokáže si presadiť a dupnúť tú svoju kľúčovú agendu v tejto chvíli. A títo ľudia nám dneska hovoria, že my máme nehlasovať, my máme podržať túto vládu, aby sa nevrátila mafia. No tak ona sa vracia momentálne.
79. schôdza NR SR - 1.deň - B. popoludní
Dátum: 2022-12-08
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

106. Pán Kollár, vo vašom prejave zaznela jedna veľmi dôležitá veta, ja ju budem asi len parafrázovať. Vy ste (reakcia z pléna), vy ste extrémistov z ĽSNS a z Republiky, vy ste o nich povedali, teda že pre SaS sú to fašisti, a pre vás sú to poslanci zo strany REPUBLIKA a strany ĽSNS. To je veľmi dôležitá veta a ja by som si veľmi prial, aby si Edo, asi aj pán Budaj, pán Lengvarský, pani Milanová a možno Juraj Šeliga túto vetu veľmi dobre zapamätali, lebo tá hovorí veľmi veľa o tom, ako funguje momentálne vládna koalícia. Pán Kollár, potom zaznelo niečo, čo tu asi sa bude opakovať, a to je problém v rozlíšení medzi hľadaním podpory vládnych, koaličných návrhov a rozdiel medzi prácou v opozícii. A teda ja sa to pokúsim vysvetliť. To, že to nechápete vy, ma neprekvapuje, ale je veľmi nebezpečné, keď to nedokážu rozlíšiť ani, ani poslanci OĽANO. Je teda veľký rozdiel, keď minister financií ide vyjednávať s poslancami ĽSNS, upraví zákon tak, aby im vyhovoval, a za to si kúpi ich hlasovanie za podporu tohto zákona. A je rozdiel medzi tým, dať návrh, s nikým nevyjednávať a čakať na to, kto sa, ktorí poslanci sa ako rozhodnú. A o tom je vyjadrenie, vyjadrovanie nedôvery tejto vláde. Ďakujem.